open-index/open-wikipedia-markdown huggingface dataset:
Hudsoni jõgi

**Hudson** (mohikaani keeles *Muh-he-kun-ne-tuk*) on samanimelises orus asuv jõgi Põhja-Ameerikas.

## Geograafia
Jõe pikkus on 507 km ja tema valgla pindala on 36 260 km². Valgla jääb täies ulatuses Ameerika Ühendriikide territooriumile ja suurem osa sellest New Yorgi osariiki. Jõgi ise asub täies pikkuses New Yorgi osariigis, üksnes alamjooksul moodustab piiri New Yorgi ja New Jersey osariigi vahel.

### Lähe
Jõgi saab alguse Tear of the Cloudsi järvest Adirondacki mägedes. See on tema ametlik alguskoht, aga tegelikult algab sealt Feldspar Brook, mis suubub Hudsoni jõkke. Hudson algab sellest suubumiskohast mitu kilomeetrit põhja pool Hendersoni järvest 1309 m kõrguselt merepinnast. Jõe mõlemad lähtekohad asuvad Adirondacki mägede kõrgeima tipu, 1625 m kõrguse Marcy mäe loodenõlvalt. Lähtest kirdesse jääb suusakuurort Lake Placid.

### Suue
Hudson voolab üldiselt lõunasse. Suurimad asulad, mida ta läbib, on lähtest suudme poole minnes Warrensburg, Glens Falls, Troy, New Yorgi osariigi pealinn Albany, Hudson, Saugerties, Kingston, Poughkeepsie, Newburgh, Yonkers, New York ja Jersey City. 

Hudsoni suudmes on estuaar. Jõe kesk- ja alamjooks on väga lauskjad, sellepärast ulatub tõusulaine enam kui poole jõe kaugusele, kuni Troyni.

### Lisajõed
Hudsonil on vähe suuri lisajõgesid. Albanys suubub temasse paremalt suurim lisajõgi Mohawk.

### Taristu
Hudsoni jõe org on tähtis liiklustee. Peaaegu kogu ulatuses kulgevad tema kallastel maantee (Warrensburgist allavoolu) ja raudtee (Glens Fallsist allavoolu).

## Ajalugu

Esimese eurooplasena jõudis Hudsoni jõeni firenzlane Giovanni da Verrazzano 1524. aastal. Ta juhtis Prantsusmaa kuninga François I korraldatud ekspeditsiooni. Verrazzano ei seilanud jõesuudmest kaugemale ülesvoolu.

## Nimi
Jõgi on nimetatud Inglise maadeavastaja Henry Hudsoni järgi, kes seda 1609. aastal uuris. Hudson töötas sel ajal Hollandi Ida-India Kompaniis. Hudson nimetas seda jõge Põhjajõeks (*North River*), vastandades seda Lõunajõele (*South River*) ehk Delaware'i jõele. Põhjajõeks nimetati Hudsoni jõge kuni 20. sajandi alguseni rahvasuus üsna üldiselt, aga tänapäeval kasutatakse seda nime üksnes erandina. Holland asutas Põhja-Ameerikasse Uus-Madalmaade koloonia ja Hudsoni jõgi oli selle peamine sisemaale viiv tee. Paljud kohanimed selles piirkonnas on hollandi päritolu, näiteks oja on hollandi keeles *kill* ning Hudsoni jõkke suubub palju pisikesi jõgesid ja ojasid, mille nimes on sõna "kill".

## Kunstiajalugu
*Hudsoni jõe koolkond

## Vaata ka
*Hudsoni jõeorg
*Palisaadid
*Raritani jõgi
*East River
*Harlem River
*Hudsoni laht
*Hudsoni väin

## Viited
Lubjavesi

**Lubjavesi** on kaltsiumhüdroksiidi (Ca(OH)₂) vesilahus. Seda valmistatakse lubjapiima setitamisel või filtreerimisel, mille käigus lahustuvad kaltsiumhüdroksiidi osakesed vee sees, moodustades läbipaistva lahuse.

## Vaata ka
* Lubjapiim
Michio Kaku

**Michio Kaku** (jaapani keeles 加來 道雄; sündinud 24. jaanuaril 1947 San Joses Californias) on jaapani päritolu ameerika füüsikateoreetik ja futuroloog, kelle peamine uurimisvaldkond on stringiteooria. 

Ta on ka teaduse populariseerija ja raadiosaatejuht. Oma raamatus "Hüperruum" ("Hyperspace", 1994) räägib ta ühendvälja kirjeldusest 10- või 11-mõõtmelise ruumi abil.

## Välislingid
* Koduleht
Vasha

"**Vasha**" on 2009. aasta Soome-Eesti-Iirimaa-Saksamaa koostöös valminud põnevik.

Filmi režissöör on Hannu Salonen, stsenaariumi kirjutasid Mart Kivastik, Katrin Laur ja Hannu Salonen. Peaosades mängivad Türgi-Saksa päritolu näitleja Mehmet Kurtulus ja Mart Müürisepp (tol ajal Tallinna Jakob Westholmi gümnaasiumi 10. klassi õpilane). Teistes osades astuvad üles Jan Uuspõld, Rein Oja, Tim Seyfi, Adnan Maral, Malla Malmivaara ja Liina Tennosaar. 

## Süžee
Tom (Mart Müürisepp) on 16-aastane eesti poiss, kes küsib elult täpselt nii palju, kui mõnusaks äraolemiseks hädavajalik. Elul on aga varuks ootamatud pöörded. Tallinna kesklinnas toimuva autoplahvatuse tõttu satub Tom haiglasse ühte palatisse tšetšeen Artur Magomajevi (Mehmet Kurtulus), sõjas perekonna kaotanud kinnise ja karmi mehega. Politsei on veendunud, et Artur peab Eestis täitma oma missiooni. Tom aitab tal põgeneda. Ühise kättemaksuteekonna jooksul hakkavad ilmsiks tulema Arturi minevikuvarjud. Tomi lõbusus näib tema kaotusvalu küll leevendavat, kuid ei lõpeta vägivallaahelat, millesse ta poisi paratamatult endaga koos toonud on. Hirmutava tegelikkusega silmitsi olles peavad mõlemad tegema omad valikud.

"Film räägib sõprusest, reetmisest ja andeksandmisest maailmas, kus meie koosolemine võtab vahel väga vägivaldsed vormid," on kommenteerinud filmi režissöör Hannu Salonen. "Saatus viib kokku kaks absurdselt ebavõrdset inimest: üks näeb vaid traagilist minevikku ning teisel pole õrna aimugi, mida oma eluga peale hakata. Ja kumbki ei saaks teiseta kasvada," on ta öelnud. "See on relvavendade lugu, mis ületab geograafilised ja rahvuslikud piirid."

## Valmimisest

"Vasha" eelarve oli 20 miljonit krooni.

Tootmist toetasid Eesti Filmi Sihtasutus, Eesti Kultuurkapital, Eesti Kultuuriministeerium, TV3, FilmFörderung Hamburg, Medienboard Berlin-Brandenburg, ARD Degeto, Soome Filmi Sihtasutus, YLE, Irish Film Board ja Euroopa Liidu Media programm. 

Filmi tootis Allfilm koostöös Saksamaa Homberg Filmproduktioniga, kaastootjad on Juonifilmi Soomest ja Wide Eye Films Iirimaalt.  

Filmi võtted toimusid 2008. aasta kevadel Tallinnas.

## Film arvudes
2009. aastal käis filmi Eesti kinodes vaatamas 3629 inimest.

## Viited

## Välislingid
* Koduleht

### Artiklid
* Tiiu Laks "Salonen: kõik tšetšeenid juba ootavad seda filmi". Eesti Päevaleht, 20.01.2009
* Tiit Tuumalu ""Kid ja Killerist" sai "Vasha"". Elu24.ee, 22.01.2009
* Sigrid Kõiv "Meie oma maffiafilm. Võib vaadata küll!". Elu24.ee, 22.01.2009
* Triin Tael ""Ükski näitleja ei suhtunud minusse kui tiinekasse, olime kõik võrdsed"". Õhtuleht, 23.01.2009
* Tiiu Laks ""Vasha" on mitme lõpuga film". Eesti Päevaleht, 24.01.2009
* Donald Tomberg "Kättemaks, seadus ja vendlus". Sirp, 29.01.2009
* Leemet Prits "Mängufilmi "Vasha" peategelane Mart Müürisepp: Imetlen Kerli Kõivu!". Buduaar.ee, 29.01.2009
* Maris Meiessaar ""Vasha" on parim, mis Mart Müürisepaga juhtunud on". Ärileht, 07.02.2009
* Meelis Kapstas "500 hulgast Vasha-Tomiks". Kroonika, 17.03.2009
* Andres Laasik "Vasha paugutab püstolit päriselus nagu filmis". Eesti Päevaleht, 21.03.2009
Aleksandrovskaja

**Aleksandrovskaja** on alev Venemaal Peterburi haldusalas Puškini linnarajoonis.

Alevis on raudteepeatus Peterburi–Pihkva liinil.

Aleksandrovskaja hoonestus koosneb peamiselt eramutest.

## Vaata ka
*Aleksandrovskaja Gorka (küla Leningradi oblastis)

## Viited
Silicon Valley

**Silicon Valley** (inglise keeles 'räniorg') on USA-s California osariigis San Francisco lahe kagu- ja lõunakaldal asuv piirkond. Hõlmab Santa Clara oru ja San Francisco poolsaare lõunaosa. Mitteametlik keskus on San Jose.

Nime võttis kasutusele ajakirjanik Don C. Hoefler 1971. aastal, iseloomustamaks sinna tekkinud infotehnoloogiaettevõtete suurt hulka. Nime ajendiks on pooljuhtides ja arvutites laialdaselt kasutatav räni. Piirkond hakkas arenema 1951. aastal, kui Stanfordi ülikooli juurde rajati teaduspark.

Tuntud infotehnoloogiaettevõtetest asuvad seal Adobe Systems, Apple, eBay, Google, Hewlett-Packard, Intel, Xerox ja Yahoo!.
Hudson (täpsustus)

**Hudson** võib tähendada järgmist:

***[[Hudson]]** on jõgi Põhja-Ameerikas. 
***[[Hudson (Ohio)|Hudson]]** on linn USA-s Ohio osariigis

**Hudson** on mitme tuntud inimese perekonnanimi:
* **[[Henry Hudson]]**, inglise maadeavastaja
* **[[Jennifer Hudson]]**, USA näitleja ja laulja

## Vaata ka
* Hudsoni laht
* Hudsoni väin
Rossi saar

**Rossi saar** on saar Antarktikas Victoria maa rannikul. Saare moodustavad neli vulkaani, millest kõrgeim on Erebus (3794 m). Pindala 2460 km2.

Saar oli mitme varase Antarktika-ekspeditsiooni lähtekohaks, sest see on lõunapoolseim saar, kuhu saab meritsi jõuda. Saar on saanud nime James Clark Rossi järgi, kes selle 1841. aastal avastas.

Saar asub Uus-Meremaa nõudlusaluses Rossi sõltkonnas. Saarel asub Uus-Meremaa ainuke uurimisbaas Antarktikas, Scotti baas.
Revalveerimine

**Revalveerimiseks **nimetatakse rahvusvaluuta ametliku väärtuse tõstmist välisvaluutade või kulla suhtes.

Revalveerimise vastand on devalveerimine.

## Vaata ka
*Devalveerimine
Nigul Kurdve

**Nigul Kurdve** (kuni 1935 **Nikolai Kurjatov**, 14. mai 1911 Moskva – 19. august 1976 Vejbystrand) oli eesti arst.

Ta lõpetas aastal 1932 Tallinna Linna Poeglaste Humanitaargümnaasiumi. Õppis 1933–1939 (lõpetas 1939) Tartu Ülikoolis arstiteadust, Eesti Üliõpilaste Seltsi liige. 1939–1944 Tartu Ülikooli lastekliiniku assistent. 

1944 põgenes Kurdve koos abikaasaga Rootsi, töötas arstina Lundis, Barkårkas, Vejbystrandis ja Stockholmis.

Nigul Kurdve abikaasa Kadri (1915–1992) isa oli Nikolai Triik ning ema oli Mihkel Martna tütar Viktooria Martna. Kadri kasvas üles Viktooria teise abikaasa Konstantin Koniku peres.

## Viited
Agu Soidra

**Agu Soidra** (kuni 1935. aastani **August Schütz**; 6. juuni 1896 Ellavere, Väinjärve vald – 1. veebruar 1974) oli Eesti omavalitsusametnik.

Soidra oli 1921. aastal Tartu Ülikooli kaubanduse eriala vabakuulaja ning õppis 1922–1927 kaubandust. Ta oli Eesti Üliõpilaste Seltsi vilistlane. 

1916–1918 Tallinna sadamatehaste ja Peeter Suure merekindluse ametnik. 1923–1924 ASi "Kütteveo", 1924–1925 ASi "Harju Pank" ametnik Tartus. Eesti Ühistegelise Liidu revident, hiljem Ühistegevuskoja sekretär. 1941–1944 Tallinna linna toitlusosakonna ametnik.

Agu Soidra on maetud Rahumäe kalmistule Tallinnas.

## Isiklikku
Tema pojad olid majandusteadlane Ivo Soidra ja tehnikateadlane Raigo Soidra.

## Välislingid
*TÜ üliõpilased
Augustin Krooni

**Augustin Krooni** (ka **August Krooni**; 21. detsember 1892 (vkj) / 2. jaanuar 1893 Sassi küla, Sinalepa vald, Ridala kihelkond, Läänemaa – 3. detsember 1949 Volgolagi vangilaager, Jaroslavli oblast) oli eesti advokaat. 

Alghariduse sai ta Mäemõisa õigeusu kihelkonnakoolis Läänemaal. Seejärel õppis Riia Vaimulikus Seminaris (1904–1912, lõpetas selle üldharidusliku kursuse) ja Varssavi Ülikool ajaloo-keeleteaduskonnas (1912–1916, lõpetas). 

Pärast Aleksandri sõjakooli lõpetamist Moskvas jaanuaris 1917 teenis allohvitserina Vene sõjaväes Soomes ja sama aasta sügisest Eesti Tagavara Jalaväepataljonis Tartus.

Vabadussõja ajal teenis Soomusrongide diviisis. Vahetult enne ja pärast seda töötas Saaremaa Ühisgümnaasiumis ladina keele ja ajalooõpetajana. Seejärel õppis Tartu Ülikooli õigusteaduskonnas (1922–1926, lõpetas *[[cum laude]]*), oli korporatsiooni Rotalia liige.

Aastatel 1921–1927 töötas ta Hugo Treffneri Gümnaasiumi ajaloo- ja kodanikuteaduse õpetajana, alates 1933. aastast oli vannutatud advokaat Rakveres. 1942. aastal määrati ta jaoskonnakohtunikuks Narva.

Augustin Krooni arreteeriti NKVD poolt 22. veebruaril 1945 Nõmmel. Ta suri Nõukogude vangilaagris 3. detsembril 1949.

## Teos
*Sõduri käsiraamat. Korraldanud A. Kaswand ja A. Krooni. [Tallinn] : Soomusrongide Diviisi Tagavara-Pataljon, 1920

## Tunnustus
*1936 Eesti Punase Risti II järgu II astme teenetemärk

## Isiklikku
Tema vend oli arst Eugen Krooni.

Ta oli abielus sise- ja lastearsti Natalie Krooniga (sündinud Kutter; 1901–1943).

## Viited

## Välislingid
*Eesti ohvitserid 1918-1940
*Album "Academicum Universitatis Tartuensis 1918-1944"
*Eesti kommunismiohvrid 1940–1991
Edgar Kigaste

**Edgar Ernst Kigaste** (kuni 1923. aastani **Edgar Ernst Ruubel**; 5. jaanuaril 1901 Päri vald, Viljandimaa – 5. märts 1983 Stockholm) oli Eesti poliitik.

Õppis 1922–1928 (lõpetas 1928) Tartu Ülikoolis kaubandust, Üliõpilasselts Concordia vilistlane.

Osales Vabadussõjas, 1929–1932 Asunikkude, Riigirentnikkude ja Väikepõllupidajate Koondise peasekretär, 1933–1934 Johan Laidoneri valimiskampaania peatoimkonna ametnik, 1931–1933 Tallinna Liikumata Varanduste Omanike Krediitühisuse juhatuse liige, 1933–1934 kirjastusühisuse Sakala esimees. 

Eesti Kultuurfilmi juhatuse esimees, Riikliku Propaganda Talituse nõunik ja juhataja, alates 1. veebruarist 1939 Riigi Hoiukassa direktor kuni 22. augustini 1940.
## Viited
Gerhard Rooks

**Gerhard Gottfried Rooks** (23. juuli 1901 Cēsis – 5. juuli 1975 Tallinn) oli eesti arstiteadlane.

Aastatel 1920–1925 (lõpetas *[[cum laude]]*) õppis ta Tartu Ülikooli arstiteaduskonnas, dr. med. 1932 ("Veregruppide jaotusest ja väljavaadetest paterniteedi määramiseks veregruppide abil Eestis"). Korporatsiooni Rotalia vilistlane.

Tartu Ülikooli ja Halle Ülikooli õppejõud, dotsent (1934), professor (1937), arstiteaduskonna dekaan.

Ta on kirjutanud esimese eestikeelse kohtumeditsiini käsiraamatu (Kohtuarstiteadus, Tartu 1938).

Gerhard Rooks osales vaatlejana Katõni massimõrva uurimiskomisjonis.

## Artikleid
* Juuksed kriminalistikas. Politseileht, 3. august 1939, nr. 14, lk. 314–319. http://digar.nlib.ee/otsing/avaleht?pid=nlib-digar:15048
* Terariista identifitseerimine haava järgi. Politseileht, 2. september 1939, nr. 16, lk. 365–367. http://digar.nlib.ee/otsing/avaleht?pid=nlib-digar:15050

## Viited
Fagnano järv

**Fagnano järv** ehk **Kami järv** ehk **Cami järv** (hispaania keeles *Lago Fagnano* või *Lago Cami*) on lääne–idasuunaline piklik järv Tulemaa saare kaguosas Argentina Tulemaa provintsi ja Tšiili Tulemaa provintsi territooriumil. 

Järve suurim pikkus on umbes 98 km ja pindala 645 km&sup2;. Pikkusest 72,5 km ja pindalast 606 km&sup2; jääb Argentina territooriumile, vastavalt 13,5 km ja 39 km&sup2; aga Tšiili territooriumile. 

Suurim sügavus on 200 meetrit. 

Järve lääneotsast voolab välja Azopardo jõgi, mis suubub Almirantazgo fjordi. Idarannikul asub Tolhuini asula. 

Osa järvest paikneb Tulemaa rahvuspargi territooriumil. 

## Nimi
Rööpnimi *Kami* või *Cami* pärineb jaagani keelest.
Kaarel Leetmaa

**Kaarel Leetmaa** (kuni 1936. aastani **Karl Land**, 25. märts 1905 Lustivere vald, Viljandimaa – 11. september 1985 Geneva, Illinoisi osariik) oli eesti jurist.

1923–1927 (lõpetas) õppis Tartu Ülikoolis õigusteadust, Eesti Üliõpilaste Seltsi vilistlane.

1939–1940 ja 1941–1944 Viljandi Ringkonnakohtu liige. 

1944 põgenes Saksamaale, 1949 siirdus USA-sse.

Tema vend oli Eduard Leetmaa.
Sounds of the Universe

"**Sounds of the Universe**" on Depeche Mode'i kaheteistkümnes stuudioalbum. See ilmus 20. aprillil 2009.

## Lood

* "In Chains"
* "Hole to Feed"
* "Wrong"
* "Fragile Tension"
* "Little Soul"
* "In Sympathy"
* "Peace"
* "Come Back" 
* "Spacewalker" 
* "Perfect"
* "Miles Away/The Truth Is" 
* "Jezebel" 
* "Corrupt"

## Singlid
# "Wrong" (Märts 2009)

## Välislingid
*
Manfred von Richthofen

Vabahärra **Manfred Albrecht von Richthofen** (2. mai 1892 &ndash; 21. aprill 1918) oli Saksa hävituslendur, tuntud kui **Punane parun** (lendas lahingutes üleni punaseks värvitud lennukil).

Ta oli Esimese maailmasõja edukaim lennuäss 80 õhulahingu võiduga.

## Vaata ka
* Manfred Albrechti noorem vend – Lothar Siegfried Freiherr von Richthofen (1894–1922), Saksamaa lennuväe lennuäss 40 õhulahingu võiduga.

## Viited

## Kirjandus
* Joachim Castan, "Punane Parun: hävituslendur Manfred von Richthofen" (*Der Rote Baron: die ganze Geschichte des Manfred von Richthofen*). Saksa keelest tõlkinud Arne Nielsen. Olion, Tallinn 2011, 342 lk; ISBN 9789985666647
Imagine

**"Imagine"** on John Lennoni kirjutatud laul, mis ilmus 1971. aastal samanimelisel albumil ning hiljem ka singlina.

Tegu on Lennoni kõige tuntuma ja ka ühe mõjukama teosega. Lennon ise on laulu kohta öelnud, et tegu on religiooni-, natsionalismi-, kapitalismivastase ja kehtivate sotsiaalsete normide vastase teosega, kuid kuna need ideed olid väljendatud leebes ja kaunis vormis, oli see kõigile vastuvõetav. Lugu on kantud Lennoni igatsusest rahumeelsema maailma järele, kus inimesi ei eristaks enam rahvuslikud, usulised ega varanduslikud lõhed.

Ajakirja Rolling Stone 2004. aastal koostatud 500 kõigi aegade parima laulu edetabelis jõudis lugu kolmandale kohale.

Laul on singli A-poolena välja antud neljal korral: 1971., 1975., 1988. ja 1999. aastal. 1971. aasta singlit ei antud välja Suurbritannias, nii et seal ta edetabelitesse ei jõudnud, küll jõudis laul edetabelis Billboard Hot 100 kolmandale kohale. 1975. aastal anti singel välja ka Suurbritannias, kus ta jõudis 6. kohale. Singel jõudis aga Suurbritannia edetabelisse uuesti 1980. aasta detsembris pärast John Lennoni mõrva ning 1981. aasta jaanuaris püsis see ka neli nädalat esikohal. 1988. aastal jäi singli laeks 45. koht ning 1999. aastal 3. koht. 2003. aastal anti laul välja singli "Happy Xmas (War Is Over)" uusväljaande B-poole lauluna.
Rõngu kihelkond

**Rõngu kihelkond** (lühend **Rõn**; saksa keeles *Kirchspiel Ringen*) oli kihelkond Tartumaal ja Tartu kreisis Liivimaa kubermangus.

## Piirkonna ajalugu
Rõngu kihelkonna ala kuulus muinasajal Ugandi maakonda. Seal asus mitu linnust, nende hulgas Vooremägi ja Kivivare linnamägi. Aastatel 1224–1558 oli kihelkonna ala Tartu piiskopkonna osa. Kihelkond tekkis 14. sajandil kirikukihelkonnana. Seda on esmamainitud 1413. aastal. Põhjasõja ajal sai Rõngu kihelkond raskesti kannatada. 1856. aastal hakati kihelkonnas talusid päriseks ostma. 1890. aastatel hakkas Elva raudteejaama juurde kujunema Elva alevik, mis 1923. aastal nimetati aleviks ja 1938. aastal linnaks.

## Rõngu kihelkonna mõisad

Kihelkonnas paiknes 9 mõisat: 1 kirikumõis, 6 rüütlimõisast peamõisat koos 1 kõrvalmõisaga ning 1 riigimõis. Lisaks oli veel 1 karjamõis.
*Rõngu kirikumõis (*Pastorat Ringen*)
*Aakre (*Ayakar*) rüütlimõis
*Hellenurme (*Hellenorm*) rüütlimõis
*Rõngu ehk Suure-Rõngu (*Schloß Ringen*) rüütlimõis
*Soontaga (*Sontack*) rüütlimõis
*Uderna (*Uddern*) rüütlimõis
*Uue-Kirepi (*Neu-Kirrumpäh*), Vana-Kirepi kõrvalmõis
*Vana-Kirepi (*Alt-Kirrumpäh*) rüütlimõis
*Väike-Rõngu (*Klein-Ringen*) riigimõis
*Teedla mõis (*Thedla*), poolmõis, eraldati Kirepi mõisast

## Rõngu kihelkonna vallad
* Aakre vald (1866–1917)
* Hellenurme vald (1866–1917)
* Kirepi vald (1866–1917)
* Rõngu vald (1866–1917)
* Uderna vald (1866–1917)
* Väike-Rõngu vald (1866–1893)

## Kihelkonna alad tänapäeval
Kihelkonna ala jääb tänapäevase haldusjaotuse järgi Elva valda.

## Viited

## Kirjandus
*
*
*
*
* 128–138
Argentina karikas

**Argentina karikas** (*Copa Argentina*) on laskespordi auhind, mida on välja antud alates 1903. aastal Argentinas toimunud laskmise maailmameistrivõistlustest vabapüssi meeskonnaharjutuse võitjale. Esimesel korral võitis Argentina karika Šveitsi meeskond.
Valitsuse korraldatud karikakonkursi võitis skulptor Torcuato Tasso oma tööga "Copa Argentina". Karikas valmis 30 kilost vanade hõbemüntide sulamist. Sellel on kujutatud okkaline karuohakaõis, mida hoiab võidujumalanna Nike.

1937 Helsingis võitis eesti vabapüssilaskurite meeskond (koosseisus Kivistik, Lokotar, Kivioja, Kukk, ja Liivik) Argentina karika 5526 punktiga.

1939 Luzernis Šveitsis võitis eesti vabapüssilaskurite meeskond (koosseisus ) Argentina karika.

## Pildirida

Pilt:Copa Argentina enne 1940 foto.jpg| 1937
Pilt:Estonian rifle team of Luzern World Championship in 1939.jpg| 1939, Otto Sternbeck, August Liivik, Elmar Kivistik, Harald Kivioja, Kaarel Kübar, Gustav Lokotar.


## Viited ja märkused

* museo del tiro federal argentino "Copa Argentina", Réplica de la "Copa Argentina" *La copa se hallaba en custodia del último país ganador, hasta adjudicársela Estonia, en el Campeonato Mundial de Lucerna (Suiza), en 1939. Al ser invadida Estonia, uno de los Tiradores la escondió para preservarla del saqueo y vaya uno a saber que fue de él, por que su secreto no trascendió al reanudarse los campeonatos en 1947, de modo que en Estocolmo se compitió sin la presencia de la copa, cuyo hallazgo recién anunciaría dos años después, el gobierno soviético. Señalemos de paso, que por gentileza de la Embajada de Finlandia, en 1951 es traída a la Argentina, para poder hacer la réplica.*
* La Copa Argentina, Máximo Trofeo del Tiro Mundial, Ejecrito Argentino Direccion General de Tiro
* Argentiina-pokaalin voittajat, vapaakiväärijoukkue MM-kilpailuissa Roomassa v. 1935., Commercial, Helsinki 1935, Finna.fi
* ISSF - Historrical Results, issf-sports.org
* 28. juuli 1937, Postimees nr. 200, Laskurid sõitsid Soome, Algawad ülemaalised laskewõistlused, digar.ee
* 28. juuli 1937, Waba Maa, nr. 169, "Aegna" viis laskurid Soome. Eesti ja Leedu meeskondade ühine reis., digar.ee
* ISSF 300 meter standard rifle
Storfjorden (Teravmäed)

**Storfjorden** on fjord Teravmägede vahel, mis pole aga mitte meri ega laht, vaid hoopis väin. Eraldab Lääne-Teravmägesid (läänes) Edgeøyast ja Barentsi saarest (idas).
Aoba

**Aoba** ehk **Ambae** on saar Melaneesias Vanuatus, üks Vanuatu saartest. 

Pindala 399 ruutkilomeetrit. 

Saar on mägine ja vulkaaniline, kõrgus kuni 1496 meetrit. Saare moodustab kilpvulkaani Manaro Voui ehk Lombenbeni veepealne osa.
Vulkaan hakkas purskama 2005. aastal ja 2017. aastal evakueeriti kõik saare elanikud naabersaartele.
Märtsis 2018 hakkas vulkaan taas purskama tuhka, mistõttu võimud kavatsevad saare elanikud püsivalt evakueerida.
## Viited
Rōmaji

***Rōmaji*** (jaapani keeles ローマ字, 'rooma märgid') on ladina tähtede nimetus jaapani keeles. Jaapani kirjamärkide kirjutamist ladina tähestiku abil nimetatakse **romaniseerimiseks**. 

Jaapani kirjamärkide ladina tähtedega kirjutamiseks on mitmesuguseid võimalusi ja süsteeme. Neist kasutatavaimad on Hepburni süsteem (ヘボン式 *Hebonshiki*) ja Kunrei süsteem (訓令式 *Kunreishiki*). 19. sajandi lõpupoolest pärit Nipponi või Wāpuro süsteemi tänapäeval enam eriti ei kasutata ning seda asendab Kunrei süsteem. Lihtsuse ja lühiduse mõttes kasutatakse tavaliselt Hepburni süsteemi.

Hepburni süsteemi kohaselt muutub näiteks pikk “o” märgiks ō, mis on samaväärne Kunrei süsteemi “oo”-ga. 

Vaata illustreerivat tabelit:

Eesti | Hiragana | Hebonshiki | Kunrei | Wāpuro

ülemine tase | じょうだん | jōdan | jôdan | joudan 

kunst | じゅつ | jutsu | zyutu | dyutu

äi | しゅとう | shutō | syutô | syutou

*Shito-ryu* | しとりう | Shitōryū | Shitôryû | Shitouryuu

*Shoto-kan* | しょうとうかん | Shōtōkan | Syôtôkan | Shoutoukan

## Viited

## Välislingid
*Romanji
Strawberry Fields Forever

"**Strawberry Fields Forever**" on ansambli The Beatles laul, mis salvestati 1966. aasta lõpus ning avaldati singlina 1967. aasta veebruaris.

Laulus on mellotroni soolo flöödi häältega.

Paljud kriitikud peavad seda ansambli üheks paremaks looks ning psühhedeelse roki teedrajavaks teoseks. Lugu sai pealkirja Liverpoolis asuva Päästearmee hoone järgi, mille juures Lennon lapsena mängis.
Lennon kirjutas laulu enda jaoks küllaltki keerulisel ajal. Äsja oli lõppenud tüli usuringkondadega Lennoni Jeesuse-märkuse pärast ning abielu Cynthia Powelliga oli karile jooksmas. Ka tarbis Lennon tol ajal rohkesti uimasteid, peamiselt LSD-d ja kanepit.

Loo sisu ja vorm on impressionistlik ja unenäoline. Lennoni enda sõnutsi on tegu muusikalises vormis psühhoanalüüsiga.

Ajakirja Rolling Stone 2004. aastal koostatud 500 kõigi aegade parima laulu edetabelis jõudis lugu 76. kohale.
Simpsonite safari

"**Simpsonite safari**" (ingl. *Simpsons Safari*) on joonissarja "Simpsonid" 12. hooaja 17. jagu, mis jõudis eetrisse 1. aprillil 2001.

## Sündmustik
Marge saadab Homeri sisseoste tegema. Homer kohtleb poeabilist halvasti ja kõik Springfieldi poeabilised hakkavad streikima. Kui toit otsa lõpeb leiab Simpsonite koer Jõuluvana väike abiline karbi Homeri vana koolilõunaga, milles on loomakujulised küpsised. Homer hammustab kaelkirjakukujulist küpsist, mis on tehtud puhtast kullast. See tähendab Aafrika reisi võitmist. Kuid küpsiseid valmistanud firma, mis pole enam toiduainetööstus, keeldub Homerile auhinda andmast, sest kampaania oli lõpetatud 30 aastat tagasi. Kui karbi serv Homerit vigastab antakse talle ikkagi kohtuasja vältimiseks auhind.

Aafrikas ajab Simpsoneid taga jõehobu ja perekond põgeneb parvega mööda jõge. Nad päästab teadlane doktor Joan Bushwell (paroodia inglise primatoloog Jane Goodall). Ta ütleb, et ta uurib ahve. Ahvidele tulevad järele inimesed, kes on esmapilgul salakütid. Seejärel selgub, et nad on hoopis Greenpeace'i liikmed. Nad teatavad, et doktor Bushwell on tegelikult orjapidaja ja kasutab ahve oma teemandikaevanduses ära. Kartes, et Simpsonid võivad ta ametivõimudele välja anda, annab ta neile teemante, mille võtavad vastu kõik peale Lisa. Lennukis teel koju saavad nad teada, et nende giid on nüüd nende külastatud riigi president ja, et endine president on nüüd lennukis teenindaja, mis on paroodia 1997. aastal Sairis toimunud diktaator Mobutu Sese Seko kukutamisest.

## Välislingid
*
Christoph von Oldenburg

**Christoph von Oldenburg** (ka *Christoffer* või *Christopher von Oldenburg*; umbes 1504 – 4. august 1566) oli Põhja-Saksa ülik, Oldenburgi krahvi Johann V poeg.

Christoph oli Johanni vanuselt kolmas poeg ja seetõttu koolitati teda vaimulikuks. Kuid 1520. aastatel valis ta väejuhi elukutse ning oli hoolimata protestantlusse pöördumisest mõnda aega keiser Karl V teenistuses. 1534. aastal, kui Taanis puhkes kodusõda ja Lübeck püüdis riiki enda kontrolli alla saada, kutsus linn enda väejuhiks just Christophi, kes oli Taani kuningakojaga tihedates sugulussidemetes (tema vanaisa oli kuningas Christian I vend). Christoph nõustuski Lübecki ettepanekuga, lootes ilmselt ise Taani troonile tõusta. Ametlikult tegutses ta küll oma sugulase Christian II võimu taastamise nimel. Alanud sõjaline konflikt, krahvivaenus, on saanud nimetuse just Christophi järgi.

Christoph tungis 1534. aasta suvel Lübecki vägede eesotsas Taanisse ning vallutas lühikese ajaga enamiku sellest. Ta kuulutas end Kopenhaagenis Christian II nimel valitsevaks regendiks, kuid suur osa Jüütimaad jäi tema rivaali Holsteini hertsogi Christiani võimu alla, kes lasi end samal ajal Christian III nime all Taani kuningaks kroonida. Christophil aga nii laia tuge polnud, et sellist akti korrata, ka Christian II vabastamine ebaõnnestus, sest teda hoiti vangistuses lossis, mis oli Christian III käes.

1535. aasta suveks oli Christian III enamiku Taanist enda kätte saanud ja Christophi toetajaskond sulas kokku. Samal ajal sekkus vaenusesse katoliiklik Mecklenburgi hertsog Albrecht VII, kes taotles samuti kuningakrooni. Christophi ja tema vahel algas rivaliteet, mis Christian III edusamme aga ainult soodustas. 1536. aasta juulis olid nii Christoph kui ka Albrecht sunnitud sissepiiratud Kopenhaagenis tema vägedele alistuma.

Hiljem ei suutnud Christoph enam Põhja-Saksa poliitilises elus suurt rolli mängida, ehkki osales veel protestantlike vürstide poolel mitmes sõjalises konfliktis keisri vastu. Viimased eluaastad veetis protestantlik krahv aga kloostris.
5. tankiarmee

**5. tankiarmee** on olnud kahe riigi väeüksuste nimetus:

***[[5. tankiarmee (Saksamaa)|5. tankiarmee]]** oli aastatel 1942–1945 eksisteerinud, kahel korral formeeritud Saksa Kolmanda Riigi väeüksus;
***[[5. tankiarmee (Nõukogude Liit)|5. tankiarmee]]** oli aastatel 1942–1943 eksisteerinud Nõukogude Liidu väeüksus.

Sarnast nime on kandnud ka Nõukogude Liidus 1943. aastal formeeritud **[[5. kaardiväe tankiarmee]]**.
19. armee

**19. armee** võib tähendada järgmist:
*19. armee (Saksamaa), Esimeses maailmasõjas osalenud Saksa keisririigi armee
*19. armee (Wehrmacht), Teise maailmasõjas osalenud Natsi-Saksamaa väliarmee
*19. armee (Jaapan)
*19. armee (Nõukogude liit)
I Am the Walrus

**"I Am the Walrus"** on ansambli The Beatles 1967. aasta novembris avaldatud laul. See kõlab ka The Beatlesi filmis Magical Mystery Tour, mis linastus sama aasta detsembris, ning ilmus ka samanimelisel Suurbritannia EP-l ja Ameerika Ühendriikides ilmunud albumil. See oli ka Suurbritannias singlimüügi edetabeli tippu tõusnud singli "Hello, Goodbye" B-poolel. 

Lennoni enda sõnul kirjutas ta laulu LSD mõju all olles pärast seda, kui oli teada saanud, et tema vanas põhikoolis peavad lapsed emakeele tunnis ansambli The Beatles laulude sõnu analüüsima ning soovis luua laulu, mis koosneks seosetutest ning jaburatest sõnadest.

Laulus on kasutatud fraase vanadest lastelauludest ning Lewis Carrolli luuletusest "Puusepp ja merihobu".
14. armee

**14. armee** on olnud mitme riigi väeüksuse nimi:
* 14. armee (Saksa keisririik)
* 14. armee (Wehrmacht)
* 14. armee (Nõukogude Liit)
* 14. kaardiväe armeekorpus
* Neljateistkümnes armee (Suurbritannia)
* Neljateistkümnes Ühendriikide armee

## Vaata ka
* 14. diviis
* 14. rügement
* 14. brigaad
12. armee

**12. armee** võib viidata järgnevatele väeüksustele
* 12. armee (Vene keisririik)
* 12. armee (Vene NFSV)
* 12. armee (Nõukogude Liit)
* 12. armee (Saksa keisririik)
* 12. armee (Wehrmacht)
* 12. armee (Jaapan)
* 12. armee (Suurbritannia)
* 12. armee (Itaalia)

## Vaata ka
* XII korpus
* 12. diviis
* 12. rügement
* 12. brigaad
* 12. pataljon
11. armee

**11. armee** on olnud mitme riigi väeüksuse nimetus:

## Saksamaa
* 11. armee (Saksa keisririik)
* 11. armee (Wehrmacht)
* 11. SS-tankiarmee

## Venemaa
* 11. armee (Venemaa keisririik)
* 11. armee (Nõukogude Liit)
* 11. kaardiväe armee
* 11. õhuarmee

## Muu
* 11. armee (Itaalia)
* 11. armee (Jaapan)
* 11. armee (Austria-Ungari)
* 11. armeegrupp (Suurbritannia)

## Vaata ka
* XI korpus
* 11. diviis
* 11. brigaad
* 11. rügement
* 11. pataljon
10. armee

**10. armee** võib viitada mitmete riikide väeüksusele.

## Saksamaa
* 10. armee (Saksa keisririik), Saksa keisririigi väliarmee I maailmasõja ajal.
* 10. armee (Wehrmacht), Kolmanda Riigi väliarmee II maailmasõja ajal.

## Venemaa
* 10. armee (Vene keisririik)
* 10. armee (Vene NFSV)
* 10. armee (Nõukogude Liit)
* 10. kaardiväe armee

## Muu
* 10. armee (Prantsusmaa)
* 10. armee (Suurbritannia)
* 10. armee (Austria-Ungari)
* 10. armee (Jaapan)
* 10. armee (Itaalia)
* Kümnes Ühendriikide armee

## Vaata ka
* X korpus
* 10. diviis
* 10. brigaad
* 10. rügement
* 10. pataljon
Jaan-Eik Tulve

**Jaan-Eik Tulve** (1983. aastani Prosmuškin; sündinud 30. septembril 1967 Tallinnas) on ansambli Vox Clamantis kunstiline juht ja dirigent.

## Haridus
Jaan-Eik Tulve lõpetas 1991. aastal Tallinna Konservatooriumi koorijuhi erialal ning 1995. aastal Pariisi Rahvusliku Kõrgema Muusika ja Tantsu Konservatooriumi (Conservatoire national supérieur de musique et de danse de Paris) perfektsioneerimise klassi gregoriaani koori dirigeerimise erialal. Seejärel sai temast samas õppeasutuses professor Louis-Marie Vigne'i assistent. Pedagoogitööd on ta teinud aga ka paljudel gregooriuse laulu meistrikursustel mitmel pool maailmas, muu hulgas Prantsusmaal, Belgias, Itaalias, Norras, Hollandis, Fääri saartel, Iisraelis, Tasmaanias, Leedus, Soomes ja Eestis. Väga oluliseks on Jaan-Eik Tulve jaoks olnud õpingud Dom Daniel Saulnier juures Solesmes'i benedktiinide kloostris Prantsusmaal.

## Tegevus
Aastatel 1985-1987 oli Jaan-Eik Tulve ansambli Vennaskond basskitarrist. 

Pärast Tallinna Konservatooriumi lõpetamist jätkas haridusteed Pariisis ning alates 1992. aastast juhatas Jaan-Eik Tulve kümne aasta vältel Pariisi Gregoriaani Koori (Le Choeur Grégorien de Paris'd), millega ta on esinenud nii Euroopas kui ka Liibanonis ja Marokos ning saanud plaadistuste eest mitmeid preemiaid. Ta on dirigeerinud ka Eesti Filharmoonia Kammerkoori, Eesti Rahvusmeeskoori, Tallinna Kammerorkestrit, Helsingi kammerkoori jt.

1993. aastal asutas Jaan-Eik Tulve Pariisis ansambli Lac et Mel, mis Gregoriuse laulu kõrval tegeles ka varajase polüfooniaga; 1994. aastal asutas ta Pariisi Gregoriaani Koori naisharu ning 1996. aastal Tallinnas ansambli Vox Clamantis. Vox Clamantisega on Jaan-Eik Tulve salvestanud muusikat Eesti Raadiole ja plaadifirmadele ECM Records ning Mirare ning pälvinud heliplaatide eest kõrget tunnustust (Diapason d'Or, Aasta Klassikaalbum jm. 

Alates 1996. aastast on Jaan-Eik Tulve gregooriuse laulu õppejõud Eesti Muusika- ja Teatriakadeemias. 

2004. aastal asutas Jaan-Eik Tulve koos Ilja Sundelevitši ning Sakarias Jaan Leppikuga juudi süvakultuurile pühendatud festivali Ariel.

## Tunnustus
* 2007 Valgetähe V klassi teenetemärk
* 2007 Eesti Kultuurkapitali helikunsti sihtkapitali aastapreemia
* 2008 Belgia kuningriigi Leopoldi orden (rüütel)
* 2011 Eesti Kultuurkapitali helikunsti sihtkapitali aastapreemia (koos Vox Clamantisega)
* 2011 Prantsuse Vabariigi Kunstide ja Kirjanduse orden (rüütel)
* 2013 Eesti Vabariigi kultuuripreemia
* 2016 stipendium "Ela ja sära"
* 2017 Eesti Vabariigi kultuuripreemia (koos Vox Clamantisega)
* 2018 Eesti Raadio aasta muusik

## Isiklikku
Tema abikaasa on helilooja Helena Tulve.

## Viited

## Välislingid
*Jaan J. Leppik. Sursu, kes olnuks Aleksander, kuid on Jaan-Eik (Jutuajamine Jaan-Eik Tulvega) muusika.kul.ee. (Viite veebiarhiivi kontrollitud 16. jaanuaril 2018)
*Vastab Jaan-Eik TUlve https://www.temuki.ee/2020/09/vastab-jaan-eik-tulve/
*Abbaye Sainte-Anne de Kergoran Kasutatud 03.09.2012.
15. armee

**15. armee** on mitme riigi väeüksuse nimi:
* 15. armee (Nõukogude Liit)
* 15. armee (Wehrmacht)
* 15. armee (Jaapan)
* 15. armee (Hiina)
* 15. armee (Vene NFSV)
* Viieteistkümnes Ühendriikide armee

## Vaata ka
* 15. armeegrupp
* 15. diviis
* 15. brigaad
* 15. rügement
* XV korpus
Garabogazi laht

**Garabogazi laht** (türkmeeni keeles *Garabogazköl*, 'musta loomasuu järv') on laht (laguun) Türkmenistanis Kaspia mere idaosas. Kaspia merega ühendab teda kitsas (kuni 200&nbsp;m) väin. Tugeva aurumise tõttu on veetase lahes ja lahe rannajoon muutlikud. Mõnikord tõuseb Garabogazi lahe veetase Kaspia mere tasemeni, vahel on sellest madalamal. Merest voolab läbi väina lahte vett.

Pindala 18 400&nbsp;km², keskmine sügavus 7&nbsp;m. Soolsus kuni 34%. Suure soolsuse tõttu elu lahes peaaegu puudub.

Talvel kristalliseerub lahe kaldale mirabiliit. Laht on üks maailma suurimaid mirabiliidi allikaid. Seetõttu kutsutakse Garabogazi lahte ka valge kulla mereks. Alates 1920. aastatest korjatakse lahekaldalt mirabiliiti, alates 1930. aastatest tehakse seda masinatega. Esialgu koguti soola ainult kindlal hooajal, 1973. aastal valmis tänapäevane soolatootmisettevõte, mis võimaldab soola toota aasta ringi, olenemata vee looduslikust aurumisest.

Nõukogude ajal kahtlustati Garabogazi lahe suurt aurumist Kaspia mere veetaseme languse põhjustamises. Seetõttu valmis 1980 tamm, mis blokeeris täielikult lahte ja merd ühendava väina. 1984. aastaks oli laht täielikult ära kuivanud. Kaspia mere tase hakkaski tõusma, kuid tuul hakkas Garabogazi lahe põhjast soola välja kandma, mürgitades pinnast isegi mitmesaja kilomeetri kaugusel ja põhjustades inimestele tervisekahjustusi. Aastal 1992, pärast Nõukogude Liidu lagunemist, tamm lõhuti ja laht täideti taas veega.
Eukromatiin

**Eukromatiin** on kromatiini osa. See on lõdvalt pakitud kromosoomi ala, mille pealt toimub transkriptsioon.

## Vaata ka
*Heterokromatiin
Vuktõl

**Vuktõl** on linn Venemaal Komi Vabariigis, Vuktõli rajooni keskus. Asub Petšora jõe ääres.

Asula rajati 1968. aastal gaasimaardla juurde. 1984 sai linnaõigused.

## Viited

## Välislingid

*http://www.vuktyl.net/ 
*http://www.tomovl.ru/vyktul.htm
"Nähtamatu laps" ja teisi jutte

"**"Nähtamatu laps" ja teisi jutte**" (rootsi keeles *Det osynliga barnet*) on Tove Janssoni muumilugude seitsmes raamat, kirjutatud aastal 1962.

Raamat koosneb üheksast loost:
* Kevadlaul (*Vårvisan*)
* Õudne lugu (*En hemsk historia*)
* Filifjonka, kes uskus katastroofe (*Filifjonkan som trodde på katastrofer*)
* Lugu maailma viimasest lohest (*Historien om den sista draken i världen*)
* Koduvana, kes armastas vaikust (*Hemulen som älskade tystnad*)
* Nähtamatu laps (*Berättelsen om det osynliga barnet*)
* Hatifnattide saladus (*Hatifnattarnas hemlighet*)
* Sedrik (*Cedric*)
* Kuusk (*Granen*)
Võlukübar (Jansson)

"**Võlukübar**" (rootsi keeles **"Trollkarlens hatt"**) on Tove Janssoni muumilugude kolmas raamat, kirjutatud aastal 1948.

Raamat tõlgiti 1950. aastal muumilugudest esimesena inglise keelde ja avaldati Ameerika Ühendriikides pealkirjaga "The Happy Moomins".

Eesti keeles ilmus "Võlukübar" 1975. aastal kogumikus "Muumitroll" Vladimir Beekmani tõlkes.

Raamatul põhinevad joonissarja "Muumioru lood" esimesed kaheksa osa.
Būshehri provints

**Būshehri provints** on 1. järgu haldusüksus (provints) Iraanis. Piirneb läänes Pärsia lahega.

Provints jaguneb kümneks maakonnaks.
Kõrgem Akadeemiatevaheline Atestatsioonikomisjon

**Kõrgem Akadeemiatevaheline Atestatsioonikomisjon** (vene keeles *Высшая межакадемическая аттестационная комиссия*) oli ühiskondlik organisatsioon Venemaal, mis oli võtnud endale õiguse väljastada akadeemilisi kraade - doktorikraade ja teaduste kandidaadi kraade .

## Ajalugu
1996. aasta suvel registreeriti Venemaa justiitsministeeriumis ühiskondlik organisatsioon "Rahvusvaheline Akadeemiatevaheline Liit" (vene keeles *Международный межакадемический союз*) kui teadustöötajate ühiskondlik ühendus. Sama aasta 4. novembril registreeriti Moskva linnavalitsuses Rahvusvahelise Akadeemiatevahelise Liidu raames "Kõrgem Ekspert-Kvalifikatsiooni Komitee" (vene keeles *Высший экспертно-квалификационный комитет*), mis omakorda moodustas Kõrgema Akadeemiatevahelise Atestatsioonikomisjoni

## Vaata ka
*Kõrgem Atestatsioonikomisjon

## Viited
Ceteris paribus

***Ceteris paribus*** on ladinakeelne fraas, ligikaudse tähendusega "muu võrdsuse korral", mis on kasutusel eriti teadusfilosoofias kui füsikalistliku teadusliku eksperimendi tähtis tingimus.

*Ceteris paribus* põhimõte tähendab, et teadusliku eksperimendi korral peavad võrdluseksperimendis olema peale uuritava suuruse kõik muud tingimused samad mis kontrolleksperimendis.

## Vaata ka
**[[Ceteris absentibus]]*
Emesene

**emesene** on vabatarkvaraline programm, mis oli algselt mõeldud Microsofti .NET Messenger Service kasutamiseks Linuxi operatsioonisüsteemides, kuid mis nüüdseks on laienenud ka Mac OS X ja Windowsi keskkondadele.

Eesmärgiks on võimaldada ametliku Windows Live'i kliendi funktsioonide kasutamist lihtsamal, puhtamal ja kasutajasõbralikumal viisil.

emesene on litsentsitud GNU üldise avaliku litsentsiga. Algne looja oli Luis Mariano Guerra, kellele praeguseks on lisandunud hulk kaasarendajaid.

## Arendus

emesene on mitmeplatvormiline, binaarpakid on saadaval nii Microsoft Windowsile, Mac OS X-ile kui ka Linuxile.

Programmi kirjutamisel on kasutatud Pythonit, GTK+, pyGTK ja pyCairot.

## Ühilduvus

Versioon 1.5.1 on ühilduv Windows Live Messengeri protokolliga MSNP15, st Windows Live Messenger 2009.

Ametlikud Windows Live Messengeri toetatud funktsioonid on:

* Ühenduseta sõnumite saatmine (offline messaging)
* Isiklikud sõnumid (personal messages)
* 'Praegu esitamisel' sõnumid ('Now Playing')
* Müksamine
* Kontaktide hankimine serverist
* Hüüdnime hankimine serverist
* Sakkidega vestlusaknad
* Vestluste logimine
* Failiedastus
* Veebikaamera toetus

Muud emesenele iseloomulikud tunnused:

* Lisandid ('Praegu esitamisel', Gmaili e-posti kontrollija, POP3 e-posti kontrollija, õigekirjakontroll, Youtube'i videod, last.fm-i lugude teatamine, MSN Premium ja muud)
* Automaatne vastamine
* Minimeerimine olekualale
* Akna ja ikooni teemad
* Emotikonide teemad
* LaTeX-i toetus
* Mitmekeelne (üle 40 keele)

## Vaata ka
*aMSN
*MSN Messenger

## Välislingid

* emesene ametlik veebileht
* emesene konto SourceForge'is
* emesene konto FreshPortsis
Tusklikupreili

**Tusklikupreili** (rootsi keeles *Snorkfröken*, soome *Niiskuneiti*) on soomerootsi lastekirjaniku Tove Janssoni muumilugude tegelane.

Tusklikupreili on Muumitrolli suur imetleja ja sõbratar. Nendevahelistest suhetest aimub, et tegu võib olla millegi pisut enama kui lihtsalt suure sõprusega. Tusklik armub aeg-ajalt ka teistesse, kuid pöördub ikka tagasi Muumitrolli juurde, enne kui asi liiga tõsiseks jõuab minna. Ta on õrn ja arukas ning oskab peaaegu alati jääda optimistlikuks. Naiseliku tegelaskujuna pöörab väga suurt tähtsust oma väljanägemisele – tal on ilus kohev tukk ning ta kannab uhket sädelevat jalavõru.

Samuti on ta väga kiindunud oma venda Tusklikusse.

Joonissarjas "Muumioru lood" kannab Tusklikupreili nime **Piripiiga**.
Kompaniiveebel

**Kompaniiveebel** (kompaniivanem) on kompanii vanem allohvitser,kompaniiülema nõustaja personali-, administratiiv- ja tagalaküsimustes. Kompaniiveeblile alluvad alluvad ainult kompanii sisetoimkond

Kompaniiveebliga võrdsustatud ametinimetused on veel:

*patareiveebel – suurtükiväes ja õhutõrjes;
*kursuseveebel või kooliveebel – kaitsejõudude õppeasutustes ja ajutistel kursustel;
*pootsman – sõjalaevadel.

Kompaniiveebli ametikoha auaste on tavaliselt vanemveebel. Õppeasutuste kursuseveebli ametikoht on tavaliselt staabiveebel.

Enne Teist maailmasõda nimetati Eesti sõjaväes kompanii vanemat allohvitseri veltveebliks, mis oli ühtlasi ka üks allohvitseri auaste. Paljudes riikides on siiani vastav ametikoht ja auaste sama nimetusega.
Mymla

**Mymla** (originaalis rootsi keeles *Mymlan*, soome *Mymmeli*) on soomerootsi lastekirjaniku Tove Janssoni muumilugude tegelane.

Rõõmsameelne tegelane teosest "Muumipapa memuaarid", kellel on palju lapsi. Teiste hulgas on ta lapsed väike My, Nuuskmõmmik ja samanimeline tütar Mymla.
Christchurch

**Christchurch** (maoori *Ōtautahi*) on linn Uus-Meremaal, Lõunasaare suurim linn ja Canterbury piirkonna keskus.

See on elanike arvult Lõunasaare suurim ja Uus-Meremaa suuruselt teine ​​linn Aucklandi järel. Christchurch asutati 1850. aastal, linnaõigused sai 1856. aastal. Christchurch paikneb Lõunasaare idaranniku keskosas Canterbury tasandikust idas, Pegasuse lahe lõunapoolse otsa lähedal ning piirneb idas Vaikse ookeaniga ja lõunas Banksi poolsaarega. Christchurchi kesklinnast voolab läbi Avoni jõgi (*Ōtākoro*), mille kallastel on suur park. Linn on suhteliselt tasane kui Port Hills välja arvata ning paikneb keskmiselt umbes 20 meetrit üle merepinna. Christchurchis valitseb parasvöötme ookeaniline kliima, kus sajab regulaarselt mõõdukaid sademeid.

Christchurchis asuvad mitmed teatrid ja ülikoolid, sealhulgas Canterbury Ülikool. Christchurch on võõrustanud arvukalt rahvusvahelisi spordiüritusi, sealhulgas 1974. aasta Briti Rahvaste Ühenduse mänge. Linn on alates 1901. aastast olnud värav Antarktikasse ja on tänapäeval üks viiest linnast, kus asuvad mitme riigi Antarktika tugibaasid. Christchurchi teenindab Harewoodis asuv Christchurchi lennujaam, mis on riigi suuruselt teine ​​​​lennujaam.

22. veebruaril 2011 oli linnas maavärin, milles hukkus 185 inimest ja tuhanded hooned kogu linnas said tõsiselt kahjustada. 2019. aastal toimus linna kahes mošees tulistamine, milles hukkus 51 inimest.

## Tuntud isikuid
* Ngaio Marsh (1895–1982), teatrilavastaja ja kriminaalromaanide autor.


Fail:Vaka 'A Hina sculpture in Christchurch, New Zealand.jpg|Skulptuur Vaka 'A Hina Christchurchis
Fail:Christchurch Art Gallery, Christchurch, New Zealand.jpg|Christchurchi kunstigalerii
Fail:Christchurch Town Hall of the Performing Arts, New Zealand.jpg|Christchurchi raekoda
Fail:Christchurch Arts Centre, Christchurch, New Zealand.jpg|Christchurchi kunstikeskus
Fail:Aerial photograph of Christchurch, 1918.jpg|Christchurch 1918. aastal


## Vaata ka
* Christchurchi mošeetulistamine

## Viited

## Välislingid
* Linna koduleht
Tuu-tiki

**Tuu-tiki** (rootsi keeles *Too-ticki*, soome *Tuu-tikki*) on soomerootsi lastekirjaniku Tove Janssoni muumilugude tegelane.

Tuu-tiki elab talviti koos kaheksa nähtamatu karihiirega muumitrollide supelmajas.

Kevade saabudes pöörab ta oma punase mütsi, mille teine pool on helesinine, pahupidi ja äratab leierkastimänguga talveund maganud Muumioru asukaid.

Tuu-tiki prototüüp oli Tove Janssoni elukaaslane Tuulikki Pietilä.
Sekeldaja

**Sekeldaja** (rootsi keeles *Joxaren*, soome *Juksu*) on soomerootsi lastekirjaniku Tove Janssoni muumilugude tegelane.

Sekeldaja on Nuuskmõmmiku isa ja Muumipapa lapsepõlvesõber teoses "Muumipapa memuaarid".
2008. aasta Kuldgloobuse auhinnad

**2008. aasta Kuldgloobuse auhinnad** olid 65. Kuldgloobuse auhinnad, mis jagati 13. jaanuaril 2007. aastal.

Ameerika Ühendriikide Stsenaristide Gildi streigi tõttu traditsioonilist auhindade jagamist ei toimunud, selle asemel tehti võitjad teatavaks pressikonverentsil.

## Võitjad
### Filmiauhinnad
*Parim draamafilm: "Lepitus" (*Atonement *)
*Parim draamafilmi meesnäitleja: Daniel Day-Lewis – "Veri hakkab voolama" (*There Will Be Blood*)
*Parim draamafilmi naisnäitleja: Julie Christie – "Temast eemal" (*Away From Her*)
*Parim muusika- või komöödiafilm: "Sweeney Todd: Fleet Streeti deemonlik habemeajaja"
*Parim muusika- või komöödiafilmi meesnäitleja: Johnny Depp – "Sweeney Todd: Fleeti Streeti deemonlik habemeajaja"
*Parim muusika- või komöödiafilmi naisnäitleja: Marion Cotillard – "Edith Piaf – elusse armunud" (*La Vie en Rose*)
*Parim meeskõrvalosatäitja: Javier Bardem – "Ei ole maad vanadele meestele"
*Parim naiskõrvalosatäitja: Cate Blanchett – "Kus on Bob Dylan?" (*I'm Not There*)
*Parim lavastaja: Julian Schnabel – "Tuukrikell ja liblikas" (*The Diving Bell and the Butterfly*) 
*Parim stsenaarium: Joel Coen ja Ethan Coen – "Ei ole maad vanadele meestele"
*Parim muusika: Dario Marianelli – "Lepitus"
*Parim laul: "*Guaranteed*" filmist "Tagasi looduse rüppe" (*Into the Wild*)
*Parim võõrkeelne film: "Tuukrikell ja liblikas" (Prantsusmaa, USA)
*Parim joonisfilm: "Ratatouille"

### Teleauhinnad
*Parim draamasari "Pöörased"
*Parim muusika- või komöödiasari: "Statistid" (*Extras*) 
*Parim lühisari või telefilm: "Longford" 
*Parim draamasarja meesnäitleja: Jon Hamm – "Pöörased"
*Parim muusika- või komöödiasarja meesnäitleja: David Duchovny – "Californication" 
*Parim lühisarja või telefilmi meesnäitleja: Jim Broadbent – "Longford" 
*Parim draamasarja naisnäitleja: Glenn Close – "Damages" 
*Parim muusika- või komöödiasarja naisnäitleja: Tina Fey – "30 Rock" 
*Parim lühisarja või telefilmi telefilmis: Queen Latifah – "Life Support" 
*Parim telefilmi, tele- või lühisarja meeskõrvalosatäitja: Jeremy Piven – "Kaaskond"
*Parim telefilmi, tele- või lühisarja naiskõrvalosatäitja: Samantha Morton – "Longford"
Lehtadru

**Lehtadru** (*Laminaria*) on lehtadruliste sugukonda kuuluv perekond pruunvetikaid.

Lehtadruliike on teada umbes 30. Mitut lehtadrudeliiki tarvitatakse toiduks ja töönduses.

Lehtadrul on suhteliselt pikad nahkjad lehed.

Lehtadrude levila on peamiselt Atlandi ja Vaikse ookeani põhjaosa, kuid neid on leitud ka Valgest ja Kara merest. Nad kasvavad 8–30 meetri sügavusel, soojas merevees kuni 120 m sügavusel.

## Lehtadru inimkasutuses

Läbi aegade on lehtadrut kasutatud väetisena, sest lehtadru sisaldab suurel hulgal mitmesuguseid mikro- ja makroelemente.

Mõnd lehtadruliiki, eriti suhkru-lehtadrut (*Laminaria saccharina*), tarvitatakse toiduks (merikapsas). Lehtadrus on palju joodi ja see on taimes orgaaniliste ühendite koostises, mis lihtsustab inimestel joodi omandamist. Sellepärast parandab lehtadru söömine kilpnäärme tööd. Vajaliku joodikoguse saamiseks peaks inimene iga päev sööma 30–40 grammi värsket lehtadrut. Kuid joodi suhtes tundlikud inimesed ei tohiks adrut süüa.

Lehtadrus leidub peaaegu kõiki inimorganismile vajalikke mineraalaineid ja vitamiine. Selle söömine mõjub organismi üldtugevdavalt ja leevendab paljusid haigusi.

Teistest liikidest on toodetud manniidi, joodi ja teisi ühendeid.
Sumbküla

**Sumbküla** on külatüüp, kus taluõued paiknevad suhteliselt vaba vormiga kobaras koos. Tüüpiline Lääne-Eesti ja saarte sumbküla näide on Koguva küla Muhu saarel.

## Vaata ka
*Eesti külatüübid
Ahelküla

**Ahelküla** on külatüüp, kus taluõued paiknevad ühel pool külateed, moodustades talude vahele suuremad vahed põllulappide ja karjamaadega kui ridakülas.

## Vaata ka
*haguküla
*Eesti külatüübid
Tapa alligaator ja põgene

"**Tapa alligaator ja põgene**" (ingl. *Kill the Alligator and Run*) on joonissarja "Simpsonid" 11. hooaja 19. jagu, mis jõudis eetrisse 30. aprillil 2000.

## Sündmustik
Homer teeb isiksuse testi, mille tulemustes oli kirjas, et tal on elada jäänud ainult 3 aastat. Ta läheb hulluks ja külastab psühhiaatrit. Psühhiaater soovitab tal pikale puhkusele minna. Simpsonite perekond läheb Floridasse reisile. Kui nad kohale jõuavad, avastavad nad, et parasjagu on kevadise koolivaheaja pidustused. Marge tahab, et Homer jääks hotellituppa, kuid Homer põgeneb ja läheb Kid Rocki kontserdile.

Kui pidu läbi saab üürib Homer hõljuki ja läheb sellega soo peale sõitma. Ta ajab kogemata alla ja tapab linna kuulsaima elaniku alligaator Captain Jacki. Ehkki Homer on ainus süüdlane, leitakse, et kogu perekond on süüdi. Nad põgenevad restorani ja seejärel lähedalasuvasse haagisesse, kuid šerif leiab nad ja Simpsonid pannakse sunnitööle. Ühel õhtul töötades leiavad nad Captain Jacki, kes polegi surnud, vaid oli ainult minestanud. Kuigi Simpsonid on süütud, ei tohi nad enam Floridasse tagasi tulla. Järgmisele reisile plaanivad nad Põhja-Dakotasse minna.

## Välislingid
*